ทบ.ปูนบำเหน็จ7ขั้น 4 ทหารพราน พลีชีพที่สายบุรี-ยะลารปภ.เข้มจุดบิณฑบาต
กอ.รมน.ภาค 4 ชี้แจงเหตุร้ายกดระเบิดรถชุดฉก.ทหารพราน ที่สายบุรี ปัตตานี มีเจ้าหน้าที่เสียชีวิต 4 นาย บาดเจ็บ 5 ชาวบ้าน 1 เตรียมปูนบำเหน็จ 7 ขั้นตามระเบียบทบ. พร้อมเงินช่วยเหลือครอบครัว ที่ยะลา ผบก.สั่งเพิ่มความเข้มงวด ดูแลพระบิณฑบาต ,เมื่อเวลา 10.00 น. วันที่ 22 ก.ย. ศูนย์ประชาสัมพันธ์ กอ.รมน.ภาค 4 สน.โดย พ.อ.ปราโมทย์ พรหมอินทร์ โฆษกกอ.รมน.ภาค 4 สน. พ.อ.ยุทธนาม เพชรม่วง รองโฆษก ร่วมชี้แจงกรณี เมื่อ 22 กันยายน 2560 เวลา 06.15 น. ณ บริเวณ ถนนสาย 42 (เก่า) บ้านตะบิ้ง หมู่ที่ 1 ตำบลตะบิ้ง อำเภอสายบุรี จังหวัดปัตตานี เกิดเหตุระเบิด ชุดปฏิบัติการร้อยทหารพรานที่ 4412 หน่วยเฉพาะกิจทหารพรานที่ 44 ขณะทำการลาดตระเวนเส้นทางเพื่อรักษาความปลอดภัยในพื้นที่ ขณะลาดตระเวนมาถึงที่เกิดเหตุ ซึ่งเป็นทางเบี่ยง บริเวณกำลังก่อสร้างท่อลอดระบายน้ำใต้ถนน จึงได้หยุดรถ และจัดกำลังพล 4 นาย เข้าตรวจสอบด้วยการเดินเท้า และในขณะเดียวกันคนร้ายได้จุดระเบิดเป็นเหตุให้กำลังพลที่อยู่บนรถเสียชีวิต จำนวน 4 ราย บาดเจ็บ จำนวน 5 ราย และราษฎร จำนวน 1 ราย,โดยมีรายชื่อดังนี้ กำลังพลที่เสียชีวิต มี อส.ทพ.สุวิทย์ บุญชู อส.ทพ.ณัฐพล รังสิมันตุชาติ อส.ทพ.ปฐมพร คงสัย อส.ทพ. พิทักษ์คมสิทธิ์ ศักดิ์วิเศษสม และที่ได้รับบาดเจ็บ มี ส.อ.ธีรวุฒิ ปานแก้ว อส.ทพ.จักกฤษ จี่เอ้ย อส.ทพ.ธันยา เอื้องฟ้าไพรวัลย์ อส.ทพ.ประหยัด อินทร์แก้ว อส.ทพ. เอกชัย คำแคว่น ส่วนราษฎรที่ได้รับบาดเจ็บ คือ น.ส.รอมือเลาะ สือรี,ผบ.ทพ.และแม่ทัพภาคที่ 4 ขอแสดงความเสียใจต่อครอบครัว ของเจ้าหน้าที่ ซึ่งปฏิบัติหน้าที่อย่างเต็มความสามารถ และสมศักดิ์ศรีของชายชาติทหาร ที่ได้เสียสละแม้ชีวิตเพื่อความสงบสุขของพื้นที่และของพี่น้องประชาชน และได้สั่งการให้หน่วยที่เกี่ยวข้องรวบรวมหลักฐานทางนิติวิทยาศาสตร์ ตลอดจนรวบรวมงานด้านการข่าวเพื่อติดตามผู้กระทำผิดมาลงโทษ และสั่งการให้ทุกหน่วยปฏิบัติการเชิงรุกในการติดตามกลุ่มผู้ก่อเหตุรุนแรง ดูแลความปลอดภัยของพี่น้องประชาชน และเน้นย้ำ ให้ส่วนที่เกี่ยวข้องดูแลเรื่องสิทธิของกำลังพลของเจ้าหน้าที่ ที่เสียชีวิตและบาดเจ็บทุกนาย จากเหตุการณ์ครั้งนี้ รวมถึงดูแลครอบครัวของวีรชนผู้สูญเสียตามสิทธิที่ได้รับตามระเบียบของทางราชการอย่างเต็มที่ โดยจะได้รับการช่วยเหลือตามระเบียบ ทบ. ว่าด้วยการช่วยเหลือเจ้าหน้าที่ ผู้ได้รับการปูนบำเหน็จพิเศษ 7 ชั้น หรืออส.ทพ. ที่เสียชีวิตจากการปฏิบัติหน้าที่ และได้รับเงินช่วยเหลือประมาณ 3,092,221 บาท,จากเหตุการณ์ที่เกิดขึ้น เป็นความพยายามในการสร้างสถานการณ์ความรุนแรง ให้เกิดขึ้นในพื้นที่โดยไม่คำนึงถึงความปลอดภัย และความเป็นอยู่ของพี่น้องประชาชน ตลอดจนเป็นการทำลายบรรยากาศ โดยเฉพาะการพัฒนาด้านเศรษฐกิจ ทำให้ประชาชนในพื้นที่เกิดความเบื่อหน่าย ต่อการกระทำของกลุ่มผู้ไม่หวังดี ได้สร้างสถานการณ์ความรุนแรงในห้วงหลายปีที่ผ่านมา,กอ.รมน.ภาค 4 สน.ยังคงยึดมั่น ในหลักการบังคับใช้กฎหมายโดยคำนึงถึงความปลอดภัยของพี่น้องประชาชน และใช้งานการเมืองนำการทหารโดยแนวทางสันติวิธีในการปฏิบัติงาน ทั้งนี้เพื่อประโยชน์สุข ของพี่น้องประชาชนเป็นใหญ่,ขณะเดียวกัน บรรยากาศใน จ.ยะลา ภายหลังเกิดเหตุคนร้ายลอบวางระเบิดเจ้าหน้าที่ทหารเสียชีวิตและบาดเจ็บหลายราย ในพื้นที่ อ.สายบุรี จ.ปัตตานี ในช่วงเช้าที่ผ่านมา พล.ต.ต.กฤษฎา แก้วจันดี ผบก.ภ.ยะลา ได้สั่งการให้เพิ่มความเข้มงวดในการดูแลความปลอดภัยในพื้นที่ จ.ยะลา โดยสั่งการให้ พ.ต.อ.ประวิตร ช่อเส้ง ผกก.สภ.เมืองยะลา ดำเนินการอย่างเคร่งครัด โดยเฉพาะดูแลพระสงฆ์บิณฑบาตในช่วงเช้าตามเส้นทางต่างๆ ในเขตเทศบาลนครยะลาและรอยต่อ ต.สะเตงนอก พร้อมจัดกำลังคุ้มครองพระสงฆ์ขณะบิณฑบาต โดยเน้นย้ำให้พระสงฆ์มีความปลออดภัยสูงสุด ซึ่งช่วงเช้ามีพระสงฆ์ออกมาบิณฑบาตประจำจุดที่ชาวบ้านเตรียมไว้ ย่านร้านค้า แหล่งชุมชนไทยพุทธ โดยไม่ให้พระสงฆ์เดินบิณฑบาตไปตามริมถนนเหมือนก่อน เพื่อความปลอดภัยของพระสงฆ์รวมถึงชาวบ้านที่มาทำบุญใส่บาตรด้วย ยังเป็นการง่ายต่อการดูแลความปลอดภัยของเจ้าหน้าที่,จากการสังเกตของผู้สื่อข่าวพบว่า ตามจุดบิณฑบาตหลายจุด มีเจ้าหน้าที่ตำรวจ ทหาร ทั้งในและนอกเครื่องแบบพร้อมกำลังภาคประชาชน กระจายกำลังคอยสอดส่องดูแลรักษาความปลอดภัยอย่างเข้มงวด รวมทั้งจุดตรวจหลักจุดตรวจรองมีการตรวจสอบอย่างละเอียด เพื่อสร้างความอุ่นใจให้กับประชาชนด้วย.
กอ.รมน.ภาค 4 ชี้แจงเหตุร้ายกดระเบิดรถชุดฉก.ทหารพราน ที่สายบุรี ปัตตานี มีเจ้าหน้าที่เสียชีวิต 4 นาย บาดเจ็บ5 ชาวบ้าน1 เตรียมปูนบำเหน็จ 7 ขั้นตามระเบียบทบ. พร้อมเงินช่วยเหลือครอบครัว ที่ยะลา ผบก.สั่งเพิ่มความเข้มงวด
โจรใต้,ทหารพรานตาย4,วางระเบิด,วางระเบิดทหารพราน,กอ.รมน.,ข่าวทั่วไป